hintay muna pala sandali, ang pigil ng dalaga, paunlakan muna, ninyo ang munting bagay na pinagaabalahan ng aking mabait na hipag. at may pinagaabalahan pa pala si aling dioni! sa wakas ay napahinuhod din ang mga panauhin. nguni'saglit nga lamang, at matapos pairugan ang ilang pamatid uhaw na magiliw na ipinaganyaya ni dioni, ay nangagpaalam na rin. si tirso, na nakasaksi sa tanang nanyari, nang umalis sa pook na iyon ay taglay sa dilidili'siyang pinaglilimi ang mga katagang narinig niyang binigkas ni elsa, tunay nga kayang patuloy kay elsa ang mga pagdadalamhating nasasabi sa kanyang sulat? si elsa kaya, hanggang sa mga araw na iyong hindi pa nagkakaroon ng katuparan ang salitaan nilang pagtatagpo sa panonood ng sine upang doon pagpasyahan ang suliraning ipinaghihintay ng magiging loobloob ng makata, ay hindi pa dinadalaw ng dating katiwasayan ng kaluluwa? naramdaman ni tirsong ikinaiinip niya ang hindi pagkakatuloy ng kanilang tipanan ng mestisa.